|  |
| --- |
| Қазақстан РеспубликасыныңМәдениет және ақпарат министрлігі Этносаралық қатынастарды дамыту комитеті төрағасының2023 жылғы «27» қараша  № 5 - нқ бұйрығына қосымша |

### Қазақстан Республикасының Мәдениет және ақпарат министрлігі Этносаралық қатынастарды дамыту комитетінің «Қоғамдық келісім» республикалық мемлекеттік мекемесінің

**жарғысы**

###

Астана қаласы, 2023 жыл

**1-тарау. Жалпы ережелер**

1. Қазақстан Республикасының Мәдениет және ақпарат министрлігі Этносаралық қатынастарды дамыту комитетінің «Қоғамдық келісім» республикалық мемлекеттік мекемесі (бұдан әрі – мемлекеттік мекеме) функцияларын жүзеге асыру үшін мекеме ұйымдық құқықтық нысанында құрылған заңды тұлға мәртебесіне ие коммерциялық емес ұйым болып табылады.

 2. Мемлекеттік мекеме «Қазақстан Республикасының Президенті жанынан «Қоғамдық келісім» республикалық мемлекеттік мекемесін құру және Қазақстан Республикасы Президентінің кейбір жарлықтарына толықтырулар енгізу туралы» Қазақстан Республикасы Президентінің 2014 жылғы 17 маусымдағы № 837 Жарлығына сәйкес құрылды.

«Қазақстан Республикасының Президенті жанындағы «Қоғамдық келісім» республикалық мемлекеттік мекемесінің кейбір мәселелері» Қазақстан Республикасы Президентінің 2020 жылғы 2 мамырдағы № 316 Жарлығына сәйкес мемлекеттік мекеме Қазақстан Республикасының Ақпарат және қоғамдық даму министрлігінің «Қоғамдық келісім» республикалық мемлекеттік мекемесі болып қайта аталды;

«Кейбір республикалық заңды тұлғалардың атын өзгерту туралы» Қазақстан Республикасы Мәдениет және ақпарат министрінің міндетін атқарушының 2023 жылғы 13 қыркүйектегі № 369-НҚ бұйрығына сәйкес мемлекеттік мекеме Қазақстан Республикасы Мәдениет және ақпарат министрлігінің «Қоғамдық келісім» республикалық мемлекеттік мекемесі болып қайта аталды.

«Кейбір республикалық заңды тұлғалардың атын өзгерту туралы» Қазақстан Республикасы Мәдениет және ақпарат министрінің міндетін атқарушының 2023 жылғы 10 қарашадағы № 436-НҚ бұйрығына сәйкес мемлекеттік мекеме Қазақстан Республикасының Мәдениет және ақпарат министрлігі Этносаралық қатынастарды дамыту комитетінің «Қоғамдық келісім» республикалық мемлекеттік мекемесі болып қайта аталды.

3. Мемлекеттік мекеменің құрылтайшысы Қазақстан Республикасының Үкіметі болып табылады.

4. Тиісті саланың уәкілетті органы, сондай-ақ оған байланысты мемлекеттік мекеменің мүлкіне қатысты құқық субъектісінің функцияларын жүзеге асыратын орган Қазақстан Республикасының Мәдениет және ақпарат министрлігінің Этносаралық қатынастарды дамыту комитеті болып табылады.

5. Мемлекеттік мекеменің атауы:

толық:

мемлекеттік тілде – Қазақстан Республикасының Мәдениет және ақпарат министрлігі Этносаралық қатынастарды дамыту комитетінің «Қоғамдық келісім» республикалық мемлекеттік мекемесі;

орыс тілінде – республиканское государственное учреждение «Қоғамдық келісім» Комитета по развитию межэтнических отношений Министерства культуры и информации Республики Казахстан;

қысқартылған:

мемлекеттік тілде – «Қоғамдық келісім» РММ;

орыс тілінде – РГУ «Қоғамдық келісім».

6. Мекеменің орналасқан жері: Қазақстан Республикасы, 010000, Астана қаласы, Сарыарқа ауданы, Бейбітшілік көшесі, 11-үй.

### 2-тарау. Мемлекеттік мекеменің заңдық мәртебесі

7. Мемлекеттік мекеменің Қазақстан Республикасының заңнамасына сәйкес дербес теңгерімі, банкте шоттары, бланкілері, Қазақстан Республикасының Мемлекеттік Елтаңбасы бейнеленген және мемлекеттік мекеменің атауы жазылған мөрі болады.

8. Мемлекеттік мекеме басқа заңды тұлғаны құра алмайды, сондай-ақ оның құрылтайшысы (қатысушысы) бола алмайды, Қазақстан Республикасы заңнамасында көзделген жағдайларды қоспағанда.

9. Мемлекеттік мекеме өзiнiң мiндеттемелерi бойынша өзiнің кепілдігіндегі ақшамен жауап бередi. Мемлекеттік мекемеде ақша жеткіліксіз болған кезде оның міндеттемелері бойынша Қазақстан Республикасы немесе әкімшілік-аумақтық бірлік тиісті бюджет қаражатымен субсидиарлық жауапты болады.

10. Мемлекеттік мекеменің азаматтық-құқықтық мәмілелері, олардың Қазақстан Республикасы Қаржы министрлігінің аумақтық қазынашылық бөлімшелерінде міндетті тіркелгеннен кейін, күшіне енеді.

**3-тарау. Мемлекеттік мекеме қызметінің мәні мен мақсаттары**

11. Мемлекеттік мекеме қызметінің мәні:

1) Қазақстан халқы Ассамблея (бұдан әрі – Ассамблея) жұмысын ұйымдастырушылық және материалдық-техникалық қамтамасыз ету;

2) Ассамблея қызметін ақпараттық сүйемелдеуді ұйымдастыру;

3) қоғамдық келісім мен ұлттық бірлікті нығайту бойынша этномәдени бірлестіктермен және өзге де қоғамдық ұйымдармен өзара іс-қимылды және ынтымақтастықты жүзеге асыру;

4) этносаралық қатынастар саласында өңірлік «Қоғамдық келісім» коммуналдық мемлекеттік мекемелерімен өзара іс-қимыл жасау;

5) этносаралық қатынастар саласындағы мемлекеттік стратегиялық және бағдарламалық құжаттарды түсіндіру және ілгерілету бойынша ақпараттық іс-шараларды ұйымдастыру және жүзеге асыру болып табылады.

 12. Мемлекеттік мекеме қызметінің мақсаты этносаралық қатынастар саласында мемлекеттік саясатты іске асыру, Ассамблея қызметін қамтамасыз ету және оның іс-шараларын өткізу болып табылады.

13. Мемлекеттік мекеме мақсатқа жету үшін мынадай қызмет түрлерін жүзеге асырады:

1) Ассамблея Сессиясының, Ассамблея Кеңесінің отырыстарын және басқа да іс-шараларды өткізуді ұйымдастыруға қатысу;

2) Алматы қаласындағы Достық үйін ұстау;

3) Ассамблеяның республикалық қоғамдық құрылым дарының қызметін ұйымдастыру және үйлестіру;

4) Ассамблеяны дамыту тұжырымдамасын іске асыру жөніндегі іс-шараларды өткізу, оларды жоспарлауға қатысу;

5) Ассамблеяның ағартушылық қызметін жүзеге асыруды қамтамасыз ету, этносаралық келісімді қамтамасыз ету мәселелері бойынша оқыту семинарлары мен тренингтер ұйымдастыру және өткізу;

6) Ассамблеяның ынтымақтастық туралы меморандумдар мен келісімдерді орындау шеңберінде жұмысты ұйымдастыру;

7) Ассамблеяның қоғамдық наградалары жөніндегі комиссияның жұмысын қамтамасыз ету;

8) этномәдени бірлестіктерді қоғамдық аккредиттеуді ұйымдастыру және өткізу;

9) республикалық этномәдени бірлестіктердің жұмысына жәрдемдесу, оның ішінде келісім бойынша оларды үй-жаймен Алматы қаласындағы Достық үйінде қамтамасыз ету;

10) мемлекеттің этносаралық қатынастар саласындағы стратегиялық және бағдарламалық құжаттарын әзірлеуге және іске асыруға қатысу;

11) этносаралық қатынастар мәселелері бойынша мониторинг жүргізу, ұсыныстар мен ұсынымдар әзірлеу;

12) этносаралық қатынастар саласында достық үйлерінің, өңірлік «Қоғамдық келісім» коммуналдық мемлекеттік мекемелерінің қызметіне мониторинг жүргізу;

13) қоғамдық келісім мен жалпыұлттық бірлікті нығайтуға бағытталған жобаларды іске асыру, қоғамдық-саяси, мәдени-көпшілік іс-шараларды ұйымдастыру және өткізу;

14) қоғамдық келісім мен жалпыұлттық бірлікті нығайту бойынша мемлекеттік органдармен, қоғамдық бірлестіктермен және азаматтық қоғамның басқа да институттарымен өзара іс-қимылды қамтамасыз ету;

15) қайырымдылық қызметін үйлестіруге қатысу;

16) қоғамдық келісім, жалпыұлттық бірлік және этносаралық қатынастар саласында медиацияны дамытуды ұйымдастыру;

17) этникалық топтар арасында мемлекеттік тілді дамыту жөніндегі жұмысты ұйымдастыру;

18) еңбектер (мақалалар, монографиялар, оқу құралдары және кітаптар) басып шығаруды және баспа қызметін ұйымдастыру, этносаралық тақырып бойынша басқа да ақпараттық материалдар шығару;

19) этносаралық келісімді сақтауға және нығайтуға бағытталған қызметті ақпараттық қолдауды жүзеге асыру;

20) этносаралық келісімді дамыту мәселелері бойынша халықаралық ынтымақтастыққа қатысу;

21) Қазақстан Республикасы заңнамасының талаптарына жауап беретін және Мемлекеттік мекеменің Жарғыда қайшы келмейтін өзге де қызмет түрлерін жүзеге асыру және мәмілелер жасау.

14. Мемлекеттік мекеменің Жарғыда бекітілген оның қызметінің мәні мен мақсаттарына сай келмейтін қызметті жүзеге асыруына, сондай-ақ мәмілелер жасауға тыйым салынады.

15. Мемлекеттік мекеме Қазақстан Республикасының заңдарымен немесе құрылтай құжаттарымен нақты шектелген не оның басшысының жарғылық құзыретін бұза отырып, қызмет мақсаттарына қайшы жасалған мәміле: тиісті саланың уәкілетті органның, мемлекеттік мүлік жөніндегі уәкілетті органның, жергілікті атқарушы органның, аудандық маңызы бар қала, ауыл, кент, ауылдық округ әкімі аппаратының, прокурордың талап-арызы бойынша жарамсыз деп танылуы мүмкін.

**4-тарау. Мемлекеттік мекемені басқару**

      16. Мемлекеттік мекемені жалпы басқаруды тиісті саланың уәкілетті органы жүзеге асырады.

      17. Тиісті саланың уәкілетті органы немесе жергілікті атқарушы органның не аудандық маңызы бар қала, ауыл, кент, ауылдық округ әкімі аппараты заңнамасында белгіленген ретпен мынадай функциялард жүзеге асырады:

1) мемлекеттік мекемеге мүлікті бекітіп береді;

2) мемлекеттік мекеменің жеке қаржыландыру жоспарын бекітеді;

3) мемлекеттік мекеме мүлкінің сақталуына бақылауды жүзеге асырады;

4) мемлекеттік мекеме жарғысын (ережесін) бекітеді, оған өзгерістер мен толықтырулар енгізеді;

5) мемлекеттік мекеменің басқару органдарының құрылымын, құрылуы тәртібі мен өкілеттік мерзімін, мемлекеттік мекеменің шешімдер қабылдау тәртібін анықтайды;

6) мемлекеттік мекеме басшысының құқықтарын, міндеттері мен жауапкершілігін, оны лауазымынан босату негіздерін айқындайды;

7) мемлекеттік органдар болып табылатын мемлекеттік мекемелерді қоспағанда, мемлекеттік мекеменің құрылымы мен шекті штаттық санын бекітеді;

8) мемлекеттік мекеме басшысының ұсынымы бойынша оның орынбасарын (орынбасарларын) лауазымға тағайындайды және лауазымынан босатады;

9) жылдық қаржы есептілікті бекітеді;

      10) мемлекеттік мүлік жөніндегі уәкілетті органға мемлекеттік мекемеге берілген немесе өзінің шаруашылық қызметінің нәтижесінде олар сатып алған мүлікті алып қоюға немесе қайта бөлуге жазбаша келісімін береді;

      11) мемлекеттік мүлік жөніндегі уәкілетті органның келісімі бойынша республикалық мемлекеттік мекемені қайта ұйымдастыруды және таратуды жүзеге асырады;

      12) осы жарғының және Қазақстан Республикасының заңнамасында белгіленген өзге де функцияларды жүзеге асырады.

      18. Мемлекеттік мекеме басшысы Қазақстан Республикасы заңнамасында көзделген жағдайларды қоспағанда, тиісті саланың уәкілетті органымен қызметке тағайындалады және қызметтен босатылады.

      19. Мемлекеттік мекеменің басшысы мемлекеттік мекеме жұмысын ұйымдастырады және басшылық етеді, тиісті саланың уәкілетті органына тікелей бағынады және мемлекеттік мекемеге жүктелген міндеттер мен олардың өз функцияларын жүзеге асыруына жеке жауапты болады.

      20. Мемлекеттік мекеменің басшысы дара басшылық қағидаты бойынша әрекет етеді және мемлекеттік мекеме қызметінің барлық мәселелерін Қазақстан Республикасының заңнамасында және осы жарғыда (ережеде) айқындалатын өз құзыретіне сәйкес дербес шешеді.

      21. Мемлекеттік мекеме басшысының мемлекеттік мекемемен жарғылық емес қызметті жүзеге асыруға бағытталған әрекеті еңбек міндеттемелерін бұзу болып табылып, тәртіптік және материалдық жауапкершілікке әкеледі.

      22. Мемлекеттік мекеменің қызметті жүзеге асыруы барысында мемлекеттік мекеме басшысы Қазақстан Республикасы заңнамасында белгіленген тәртіппен:

      1) мемлекеттік мекеме атынан сенімхатсыз әрекет етеді;

      2) мемлекеттік органдарда, басқа да ұйымдарда мемлекеттік мекеменің мүддесін білдіреді;

      3) шарттар жасайды;

      4) сенімхаттар береді;

      5) мемлекеттік мекеменің іссапарларға, тағылымдамаға, қызметкерлерді қазақстандық және шетелдік оқу орталықтарында оқытуға және қызметкерлердің біліктілігін жоғарылатудың озге де түрлеріне байланысты тәртібі мен жоспарларын бекітеді;

      6) банк шоттарын ашады;

      7) барлық қызметкерлер үшін міндетті бұйрықтар шығарады және нұсқаулар береді;

      8) тиісті саланың уәкілетті органы тағайындайтын қызметкерлерден басқа, мемлекеттік мекеме қызметкерлерін жұмысқа қабылдайды және жұмыстан босатады;

      9) мемлекеттік мекеме қызметкерлеріне, Қазақстан Республикасының заңнамасына сәйкес көтермелеу және жазалау шараларын қолданады;

      10) өз орынбасарының (орынбасарларының) және мемлекеттік мекеменің озге де басшы қызметкерлерінің міндеттері мен өкілеттіктер аясын айқындайды;

      11) оған Қазақстан Республикасы заңнамасымен, осы жарғымен (ережемен) және тиісті саланың уәкілетті органы жүктелген озге де функцияларды жүзеге асырады.

**5-тарау. Мемлекеттік мекеме мүлкінің құрылу тәртібі**

      23. Мемлекеттік мекеме мүлкін құны оның теңгерімінде айқындалатын заңды тұлғаның активтері құрайды.

Мемлекеттік мекеменің мүлкі мыналардың:

      1) оған меншік иесі берген мүлік;

      2) өз қызметі барысында сатып алған мүлік (ақшалай кірістерді қоса алғанда);

      3) Қазақстан Республикасының заңнамасымен тыйым салынбаған өзге де қаржык өздере себінен құрылады.

      24. Мемлекеттік мекеме дербес иеліктен шығаруға немесе оған бекітілген мүлік пен оған смета қаражаты бойынша мүлікке өзгеше тәсілмен иелік етуге бөлінген құқығы жоқ.

      25. Егер Қазақстан Республикасының заңдарымен мемлекеттік мекемеге кіріс әкелетін қызметті жүзеге асыру құқығы берілсе, онда «Мемлекеттік мүлік туралы» Қазақстан Республикасының Заңының 161-бабының 2-тармағында көзделген салаларында мемлекеттік мекемелер өндіретін тауарларды (жұмыстарды, көрсетілетін қызметтерді) өткізуден түсетін ақшаны қоспағанда, мұндай қызметтен алынған ақша тиісті бюджеттің есебіне жатқызылады.

      26. Егер Қазақстан Республикасының заңдарында қосымша қаржыландыру көзі белгіленбесе, мемлекеттік мекеменің қызметі тиісті саланың уәкілетті органы немесе Қазақстан Республикасы Ұлттық Банкінің бюджетінен (шығыстар сметасынан) қаржыландырады.

      27. Мемлекеттік мекеме бухгалтерлік есеп жүргізеді және Қазақстан Республикасының заңнамасына сәйкес есептілік ұсынады.

      28. Мемлекеттік мекеменің қаржылық-шаруашылық қызметін тексеру және ревизияны Қазақстан Республикасы заңнамасында белгіленген тәртіппен тиісті саланың уәкілетті органы жүзеге асырады.

**6-тарау. Мемлекеттік мекемедегі жұмыс тәртібі**

      29. Мемлекеттік мекеменің жұмыс тәртібі ішкі еңбек тәртібінің қағидаларымен белгіленеді және Қазақстан Республикасы еңбек заңнамасының нормаларына қайшы келмеуі тиіс.

**7-тарау. Құрылтай құжаттарына өзгерістер мен толықтырулар енгізу тәртібі**

      30. Мемлекеттік мекеменің құрылтай құжаттарына өзгерістер мен толықтырулар енгізу тиісті саланың уәкілетті органының шешімі бойынша жүзеге асырылады, және «Заңды тұлғаларды мемлекеттік тіркеу және филиалдар мен өкілдіктерді есептік тіркеу туралы» Қазақстан Республикасы Заңға сәйкес аймақты тіркеу органдарында тіркеледі.

**8-тарау. Мемлекеттік мекемені қайта ұйымдастыру және тарату шарттары**

      31. Мемлекеттік мекемені қайта ұйымдастыру және тарату Қазақстан Республикасы Үкіметінің шешімі бойынша жүргізіледі.

      32. Мемлекеттік занды тұлға, заңнамалық актілермен басқа да негіздер бойынша таратылуы мүмкін.

      33. Егер Қазақстан Республикасының заңдарында өзгеше белгіленбесе, республикалық мемлекеттік мекемені қайта ұйымдастыруды және таратуды мемлекеттік мүлік жөніндегі уәкілетті органның келісімі бойынша тиісті саланың уәкілетті органы жүзеге асырады.

      34. Кредит берушілердің талаптарын қанағаттандырғаннан кейін қалған таратылған мемлекеттік мекемені мүлкін мемлекеттік мүлік жөніндегі уәкілетті орган қайта бөледі.

      35. Таратылған мемлекеттік мекеменің мүлкін өткізу нәтижесінде алынған қаражатты қоса алғанда, осы мекеменің кредиторлардың талаптары қанағаттандырылғаннан кейін қалған ақшасы тиісті бюджет кірісінің есебіне жатқызылады.

**9-тарау. Мемлекеттік мекеменің филиалдары мен өкілдіктері туралы мәліметтер**

      36. Мемлекеттік мекеменің филиалдары мен өкілдіктері жоқ.